| **James Dougherty** |
| --- |
|  |
| Dohertis su tuometine žmona Merlin Monro |
| Gimė | 1921 m. balandžio 12 d.Los Andželas, Jungtinės Amerikos Valstijos JAV |
| Mirė | 2005 m. rugpjūčio 15 d. (84 metai)San Rafaelis, Jungtinės Amerikos Valstijos JAV |
| Vaikai | 3 |
|  |
| Veikla | policininkas |

**Džeimsas Dohertis** (angl. *James Dougherty*, 1921 m. balandžio 12 d. Los Andželas, Kalifornija, JAV – 2005 m. rugpjūčio 15 d. San Rafaelis, Kalifornija, JAV) – amerikiečių policijos pareigūnas, Specialiųjų ginklų ir taktikos grupės pirmasis treneris. Labiausiai žinomas kaip pirmasis aktorės Merlin Monro vyras.

Biografija
----------

Džeimsas Edvardas Dohertis gimė 1921 m. balandžio 12 d. Los Andžele, Kalifornijoje. Jis buvo penktasis ir paskutinis vaikas Edvardo ir Etel (mergautinė pav. *Beatty*) šeimoje, kilusioje iš Pueblo Kolorado valstijoje. Šeima, persikėlusi į Globą Arizonoje, kentėjo nuo Didžiosios depresijos, gyveno palapinėje. 1938 m. Dohertis baigė Van Naiso vidurinę mokyklą su ta pačia klase, kaip aktorė Džein Rasel.

Baigęs mokyklą Dohertis atsisakė Santa Barbaroje esančio Kalifornijos universiteto siūlomos sportininko stipendijos ir ėmė dirbti aviacijos kompanijos „Lockheed Aircraft" naktinėje pamainoje; tuo metu pradėjo susitikinėti su Norma Džyn Beiker (Merlin Monro). Jos globėjai turėjo išsikelti į kitą valstiją, ir, kad Norma išvengtų našlaičių namų, 1942 m. birželio 19 d. juodu susituokė. Norma metė vidurinę mokyklą ir tapo namų šeimininke. Juodu persikėlė į Santa Katalinos salą, kur Dohertis dirbo prekybiniame laivyne, mokė saugos jūroje.

1944 m. balandį Dohertis buvo išsiųstas į Ramiojo vandenyno pietus. Norma grįžo į Van Naisą, kur ją pastebėjo fotografas Deividas Konoveris. Vėliau ji pasirašė sutartį su „Blue Book Model Agency" modelių agentūra ir kino kompanija „20th Century Fox", sutartyje buvo numatyta, kad ji turi būti nesusituokusi.

Todėl 1946 m. ​​Norma išsiskyrė su Doherčiu. Jis gavo skyrybų dokumentus būdamas prie Jangdzės ir nepritarė jos ambicijoms. Tačiau Dohertis sekė jau aktorės Merlin Monro karjerą, o po jos mirties pasirodė CBS laidoje „To Tell The Truth" („Pasakyti tiesą"), yra davęs daugybę interviu. 2002 m. duodamas interviu naujienų agentūrai „Associated Press" jis sakė:

„Šlovė jai buvo žalinga. Ji buvo per švelni, kad būtų aktore. Ji buvo nepakankamai tvirta Holivudui. Ir kai tik kas nors ima vartoti tabletes – stimuliuojamąsias ir raminamąsias, kaip ji – gali nusiristi. Žmonės negali užmigti, tad ima vartoti vis daugiau ir daugiau tablečių."
1947 m. Dohertis vedė Patrišą Skoman (*Patricia Scoman*) ir susilaukė trijų dukterų. 1949 m. jis prisijungė prie Los Andželo policijos departamento ir dirbo detektyvu. Dalyvavo kuriant Specialiųjų ginklų ir taktikos grupę ir tapo pirmuoju ją apmokiusiu karininku. Be to, Dohertis sužlugdė sąmokslą pagrobti JAV aktorių Džeimsą Garnerį.

1974 m. Dohertis vedė paskutinę žmoną Ritą Lambert (*Rita Lambert*). Juodu persikėlė į gimtąjį Ritos miestą Sabatusą Meino valstijoje, kur Dohertis dėstė Baudžiamosios justicijos akademijoje ir dirbo Androskogino apygardos komisaru. Jis taip pat dirbo Meino valstijos bokso komisijoje. Drauge su aktoriumi Robertu Mitčemu ir klasės drauge aktore Džein Rasel Dohertis nusifilmavo dokumentiniame filme „Merlin Monro atradimas" („Discovery Of Marilyn Monroe").

1992 m. Dohertis ir Rasel kartu su aktore Siuzan Strasberg pasirodė bulvarinėje pokalbių laidoje „Sally". Jis parašė ir išleido dvejus memuarus: „Slapta Merlin Monro laimė" („The Secret Happiness of Marilyn Monroe") ir „Su meile Normai Džyn – Džimis" („To Norma Jeane With Love, Jimmie").

2003 m. mirė Doherčio žmona. 2004 m. apie Dohertį buvo nufilmuotas dokumentinis filmas „Merlin vyras" („Marilyn’s Man"). Dohertis mirė 2005 m. rugpjūčio 15 d. nuo leukemijos. Jam buvo skirti dideli nekrologai keliuose leidiniuose, įskaitant „Los Angeles Times", „Chicago Tribune" ir „The New York Times".

Išnašos
-------

1. 1 2 3  „James Dougherty". TheFamousPeople. Nuoroda tikrinta 2022-11-24.
2. ↑  „Eben R. Dougherty born c. 1850 I". *www.genealogy.com*. Nuoroda tikrinta 22022-11-24. `{{cite web}}`: Patikrinkite date reikšmes: `|access-date=` (pagalba)
3. ↑  Vitacco-Robles, Gary (2015). *Icon: The Life, Times and Films of Marilyn Monroe Volume 1 – 1926 to 1956* (anglų). BearManor Media. Nuoroda tikrinta 2022-11-24.
4. ↑  Miller, Jennifer Jean (2014). *Marilyn Monroe & Joe DiMaggio – Love In Japan, Korea & Beyond* (anglų). J.J. Avenue Productions. ISBN 978-0-9914291-6-5. Nuoroda tikrinta 2022-11-24.
5. ↑  Norman, Andrew (2018-04-17). *Making Sense of Marilyn* (anglų). Fonthill Media. Nuoroda tikrinta 2022-11-24.
6. 1 2 3  „James Dougherty, 84; Was Married to Marilyn Monroe Before She Became a Star". *Los Angeles Times* (amerikiečių anglų). 2005-08-18. Nuoroda tikrinta 2022-11-24.
7. ↑  Spoto, Donald *Marilyn Monroe: The Biography* (Cooper Square Press, 2001 ISBN 978-0-8154-1183-3), pp. 83–86
8. ↑  Banner, Lois (2012). *Marilyn: The Passion and the Paradox* (anglų). A&C Black. ISBN 978-1-4088-3330-8. Nuoroda tikrinta 2022-11-24.
9. ↑  „Marilyn Monroe's First Husband Dies". *Associated Press* (amerikiečių anglų). 2015-03-25. Nuoroda tikrinta 2022-11-24.
10. ↑  „James Dougherty, Monroe's First Husband". *NPR.org* (anglų). Nuoroda tikrinta 2022-11-24.
11. ↑  Vitacco-Robles, Gary (2014-11-11). *Icon: The Life, Times and Films of Marilyn Monroe Volume 2 1956 to 1962 & Beyond* (anglų). BearManor Media. Nuoroda tikrinta 2022-11-24.
12. ↑  services, Tribune news. „James Dougherty". *chicagotribune.com* (amerikiečių anglų). Nuoroda tikrinta 2020-10-26.
13. ↑  „The Discovery of Marilyn Monroe". *www.globaltelemedia.com*. Nuoroda tikrinta 2022-11-24.
14. ↑  „Marilyn's Man – Trailer – Showtimes – Cast – Movies – New York Times". 2007-10-18. Suarchyvuotas originalas 2007-10-18. Nuoroda tikrinta 2022-11-24.
15. ↑  „James Dougherty, 84, Detective, Dies (Published 2005)". *The New York Times* (amerikiečių anglų). The Associated Press. 2005-08-19. ISSN 0362-4331. Nuoroda tikrinta 2022-11-24.
16. ↑  „Monroe's first husband dies at 84" (britų anglų). 2005-08-18. Nuoroda tikrinta 2022-11-24.